महासमुन्द, 13 नवम्बर। कांग्रेस अध्यक्ष राहुल गांधी ने आज बेमचा में जनसभा ली। उन्होंने कहा कि कांग्रेस उन वायदों को पूरा कर दिखायेगी जो भाजपा ने पूरे नहीं किये हैं। किसानों को दो साल का बोनस दिया जाएगा। उनके अनाज 25 सौ रुपए समर्थन मूल्य पर खरीदा जायेगा। मरीजों का मुफ्त इलाज होगा, दवाईयां भी मुफ्त दिया जायेगा। उन्होंने ने कहा जीएसटी ने छोटे व्यापारियों को समाप्त कर दिया है और गब्बर सिंह पैक के जरिये करोड़पतियों को फायदा दिलाया है। उन्होंने कहा कि छत्तीसगढ़ के सीएम और देश का पीएम जनता के लिए नहीं बल्कि करोड़पति व्यापारियों के लिए काम कर रहे हैं।